ДУА “Пагост-Загародская сярэдняя школа

імя славянскіх асветнікаў Кірыла і Мяфодзія” Пінскага раёна

Аўтар: Мелюх Таццяна Мікалаеўна, настаўнік пачатковых класаў вышэйшай кваліфікацыйнай катэгорыі

**Тэма:** Састаў ліку 3. Складанне і адніманне на практычнай аснове

**Мэта:** плануецца, што ў канцы ўрока вучні будуць ведаць састаў ліку 3.

**Задачы:**

* пазнаёміць з саставам ліку 3;
* вучыць выконваць складанне і адніманне з лікамі 1, 2 і 3 на практычнай аснове;
* спрыяць развіццю ўмення выконваць лагічныя заданні;
* садзейнічаць выхаванню пазнавальнага інтарэса да ўрока матэматыкі.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

* Кніжкі, сшыткі ў парадку?
* Так –так.
* І гатовы ручкі і алоўкі?
* Так –так.
* На ўроку будзеце лічыць і задачы рашаць?
* Так –так.
* І па класу дружна будзеце ўсе бегаць?
* Не – не.

**ІІ Актуалізацыя ведаў і навыкаў навучэнцаў.**

* Злучыце лікі па парадку.
* Палічыце ад 1 да 9, ад 9 да 1.
* Назавіце лік, які стаіць пасля ліку 2.
* Які лік стаіць у натуральным радзе на другім месцы?
* Назавіце суседзяў ліку 2.
* Які лік абазначае 3 прадметы?
* Які лік стаіць злева ад ліку 2, справа ад ліку 3?
* Назавіце самы меншы, самы большы лік.

***Вусны лік***

1)

   

Вучні ўстанаўліваюць заканамернасць і размалёўваюць фігуры.

2)Рэбусы.



   **Ж** (Трыкатаж.)

**, ,**

* **3** (Трытон.)

3)

* Колькі ўсяго яблыкаў?
* На якія часткі іх можна разбіць? (Па колеру – жоўтыя і чырвоныя, па памеру – вялікія і малыя.)
* Як, карыстаючыся малюнкам, можна атрымаць лік 3? (2 жоўтыя яблыкі і 1 чырвоны яблык: 3 – гэта 2 і 1; 1 вялікі яблык і 2 малых яблыкі: 3 – гэта 1 і 2.)

Ж + Ч = Я 1 + 2 = (Вучні састаўляюць роўнасці на партах.)

+ = + =

Я – Ж = - =

- = - =

- Што ў роўнасцях абазначаюць літары “Ж”, “Ч”, “Я” ? (“Ж” - жоўтыя яблыкі, “Ч” – чырвоныя яблыкі, “Я” – ўсе яблыкі.)

- Дабаўце літары і лічбы ў роўнасці, абгрунтуйце свой адказ.

**Настаўнік: Тэма нашага ўрока** “Састаў ліку 3. Складанне і адніманне на практычнай аснове”. На ўроку мы пазнаёмімся з саставам ліку 3, будзем вучыцца выконваць складанне і адніманне з лікамі 1, 2, 3.

**ІІІ Засваенне новых ведаў.**

с.28 – вучэбны дапаможнік

Тлумачэнне адбываецца з апорай на схемы. Вучні мадэлююць састаў ліку 3, чытаюць адпаведныя запісы.

***Фізкультхвілінка***

Мы тупаем нагамі,

Туп, туп, туп.

Мы пляскаем рукамі,

Пляск, пляск, пляск.

Качаем галавой.

Мы рукі падымаем,

Мы рукі апускаем,

Мы рукі развядзем,

І пабяжым кругом.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.28, №1

Вучні складаюць на партах роўнасці з картак.

2)с.28, №2

Вучні ў адпаведнасці з малюнкам складаюць матэматычнае апавяданне са словамі “было”, “стала” і падбіраюць да яго схему.

3)с.29, №4

Неабходна знайсці пяць адрозненняў на малюнках.

4)с.29, №5

Гульня “Магазін”.

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.15 –заданне ад божай кароўкі

Вучні запісваюць роўнасці, якія адпавядаюць схемам.

***Фізкультхвілінка для вачэй***

2)с.15, №1

Матэматычная пропісь.

3)с.15, №2

Састаў ліку 3. Вучні на левым малюнку зафарбоўваюць на плоце дзве дошчачкі, потым дапаўняюць пад малюнкам прыклад (3 = 2 + 1). На правым малюнку вучні зафарбоўваюць адну дошчачку і дапаўняюць прыклад (3 = 1 + 2).

3)с.15, №3

Вучні самастойна называюць і запісваюць свае варыянты саставу ліку 3.

**VІ Замацаванне новых ведаў і спосабаў дзейнасці.**

* Дамалюйце столькі прадметаў, каб іх стала па 3 у кожнай групе і дапоўніце запісы. (Заданне даецца на картках. Потым вучні абменьваюцца карткамі і правяраюць адзін у аднаго.)

**1 + … = 3 2 + … = 3 … + 1 = 3**

**VІІ Падвядзенне вынікаў.**

* З саставам якога ліку мы пазнаёміліся на ўроку?
* На якія дзве часткі можна разбіць лік 3?
* Ці можна лік 3 разбіць на тры часткі? На якія?
* Які лік атрымаецца, калі да ліку 2 дадаць 1? А калі да 1 дадаць 2?

**VІІІ Рэфлексія “Смайлікі”.**

Вучні ацэньваюць сваю работу з дапамогай смайлікаў:

 - на ўроку было лёгка і цікава;

 - на ўроку было цікава, але некаторыя заданні вызвалі цяжкасць;

 - не ўсё атрымлівалася, узніклі цяжкасці.